Geko unenäos jutustab Felix Ventura kirjanikust, kes kohtumisel lugejatega ütleb: "Valetamine - see on minu  kutsumus./-/ Ma valetan rõõmuga. Kirjandus on ainus viis, kuidas sündinud valetaja saab ühiskondlikku tunnustust pälvida" (lk 50). Ning minevike müüja jätkab seda arutluskäiku, öeldes iseenda kohta: "Ma mõtlen, et see, mida mina teen, on samm kirjandusest edasi. /-/ Ka mina mõtlen välja süžeekäike, loon tegelasi, aga selle asemel, et neid raamatukaante vahel kinni hoida, annan neile elu, paiskan nad tegelikkusesse."